**Cea de-a III-a ediție a evenimentului „Mărțișor - Legenda primăverii”**

**în Galeria de Artă a Accademia di Romania in** **Roma**

Pe 28 februarie 2020, elevi români de la școlile din Lazio și Umbria vor sărbători Mărțișorul, care începând din 2017 este inclus în lista UNESCO a patrimoniului cultural imaterial al umanității.

Evenimentul „*Mărțișor - Legenda primăverii*” – ajuns în acest an la cea de-a III-a ediție - este organizat de profesoarele de limbă, cultură și civilizație românească: Manuela Ghiurcă, Claudia Rojog și Simona Vasile, în colaborare cu Accademia di Romania in Roma, Ambasada României în Italia, Institutul Cultural Român din București și Institutul Limbii Române și se va desfășura în Galeria de Artă a Accademia di Romania in Roma (Viale delle Belle Arti 110).

Cu această ocazie, în prima parte a manifestării, între orele 16:00-17:30, vor avea loc ateliere de creație a mărțișorului și de scriere caligrafică a felicitării de 8 martie, la care vor participa 35 de elevi și 10 profesori LCCR de la școlile din regiunile Lazio, Lombardia și Umbria.

**În deschiderea expoziției se va face cu o scurtă prezentare a tradițiilor legate de Mărțișor, urmată de două momente artistice: unul vocal, susținut de corul Canticum Mundi condus de prof. Simona Vasile și acompaniat de pianista Marina Ciubotaru** și unul de dans popular, interpretat de grupul folcloric **Doruleț** coordonat de Prof. **Claudia Rojog**. **Expoziția va cuprinde o colecție de mărțișoare, însoțită de proiecția video a atelierelor de mărțișor desfășurate de școli din România, Spania și Ucraina.**

La realizarea acestui eveniment au contribui **profesorii LCCR Italia**: Carmen Balan (I. C. Ellera, I. C. Carmine – Viterbo, Lazio), Gina Dumitriu (D. D. San Giovanni – Terni, I. C. Narni Scalo, Umbria), Vivianne Gherghel (I. C. Garibaldi – Subbiano, I. C. G. Chini – Montecatini Terme, Toscana), Manuela Ghiurcă (I. C. Loredana Campanari – Monterotondo, I. C. Olga Rovere – Rignano Flaminio, Lazio), Maria Grecu (I. C. Via Cornelia 73 – Roma, I. C. Salvo D'Acquisto – Cerveteri, I. C. Torrimpietra – Aranova, Lazio), Ioana Marcu (I. C. G. B. Rubini – Romano di Lombardia, I. C. Crema 2 – Crema, I. C. Gorlago, I. C. Bariano, Lombardia), Claudia Rojog (I. C. Antonio Gramsci – Roma, I. C. Villaggio Prenestino – Roma, I. C. Zona LEDA – Aprilia, Lazio), Angela Nicoară (I. C. Corrado Melone – Ladispoli, I. C. Ladispoli 1 – Ladispoli, I. C. Civitavecchia – Civitavecchia, Lazio), Lucia Pop (I. C. Casalotti – Roma, Lazio), Valentina Popa (I. C. Paolo Borsellino – Monte Compatri, Liceo Classico Linguistico I. Kant – Roma, ITT Livia Bottardi – Roma, Lazio), Nina Toma (I. C. Via Cassia km.18,700 – Roma, I. C. Guido Pitocco – Castelnuovo di Porto, Lazio), Ilie Ursachi (I.C. Giuseppe Impastato – Roma, Lazio) și Simona Vasile (I. C. Alatri 1 – Alatri, I. C. Egnazio Danti – Tecchiena, I. C. Albano – Cecchina, I. C. Francesco de Sanctis – Genzano, Lazio), p**rofesorii LCCR Spania**: Maria Ana Toma (C. Juan XXIII, C. Monsalud, C. Ana Mayayo – Zaragoza) și Maria Tanca (C. Florian – Rey – Almunia), precum și Școala Gimnazială nr. 188 din București, Liceul Teoretic Radu Popescu din Popești- Leordeni, precum și Asociația Profesorilor Români din Ucraina.

**Expoziția va putea fi vizitată vineri, 28 martie 2020, în intervalul orar 18:00 – 19:30.**

**ACCADEMIA DI ROMANIA DIN ROMA**

Tel. +39.06.3201594; e-mail. accadromania@accadromania.it